बिजनेस संभालने के लिए बच्चों को तैयार कर रहे
Bernard Arnault preparing for retirement, Preparing children to handle business, रिटायरमेंट की तैयारी कर रहे बर्नार्ड अरनॉल्ट
लग्जरी ग्रुप LVMH के प्रमुख और दुनिया के सबसे अमीर शख्स बर्नार्ड अरनॉल्ट रिटायरमेंट की तैयारी कर रहे हैं। इससे पहले वो अपने बच्चों को ग्रुप की जिम्मेदारी संभालने के लिए तैयार कर रहे हैं। हालांकि अभी इस बारे में कोई जानकारी नहीं है कि वे अपना पद कब छोड़ेंगे।
वॉल स्ट्रीट जर्नल के मुताबिक, जब बच्चे छोटे थे तब अरनॉल्ट उनकी की गणित की परीक्षा लेते थे। उन्हें बिजनेस टूर पर साथ ले जाते थे। अब, उनके 5 बच्चे LVMH में बड़ी जिम्मेदारियां संभाल रहे हैं। डेल्फिन क्रिश्चियन डायर की CEO हैं। एंटनी उस कंपनी के CEO हैं। अलेक्जेंड्रे टिफनी एंड कंपनी के वाइस प्रेसिडेंट हैं। फ्रेडरिक टग होय के प्रमुख हैं और जीन लुई वितां के वॉचेज डिवीजन के मार्केटिंग-डेवलपमेंट डायरेक्टर हैं।
महीने में एक बार लंच पर बच्चों से मिलते हैं अरनॉल्ट
बर्नार्ड महीने में एक बार पांचों बच्चों से LVMH​​​​​​​ के पेरिस स्थित मुख्यालय में 90 मिनट के लंच पर मिलते हैं। वे बच्चों से सलाह मांगते हैं कि समूह में क्या बदलाव होना चाहिए।
बर्नार्ड अरनॉल्ट कौन हैं?
बर्नार्ड अरनॉल्ट को मॉडर्न लग्जरी फैशन इंडस्ट्री का गॉडफादर माना जाता है। ये दुनिया के सबसे बड़े फैशन ग्रुप लुई वितॉ मोएट हेनेसी (LVMH) के फाउंडर, चेयरमैन और सबसे बड़े शेयरहोल्डर हैं। बर्नार्ड अर्नाल्ट का ग्रुप लुई वितॉ मार्केट कैप के लिहाज अपने नजदीकी कॉम्पिटिटर केरिंग से करीब चार गुना ज्यादा बड़ा है।
60 सहायक कंपनियों और 75 लग्जरी ब्रांड्स का ग्रुप
LVMH की 60 सहायक कंपनियों के 75 लग्जरी ब्रांड्स हैं। ब्लूमबर्ग बिलियनेयर्स इंडेक्स के मुताबिक अरनॉल्ट 208 अरब डॉलर (17 लाख करोड़) की संपत्ति के साथ दुनिया में सबसे अमीर हैं।
बर्नार्ड अरनॉल्ट से जुड़ी अन्य खबरें भी पढ़िए...
अरनॉल्ट कुछ देर के लिए बने दुनिया के सबसे अमीर, मस्क को पछाड़कर टॉप पर पहुंचे
टेस्ला के CEO एलन मस्क ने कुछ देर के लिए दुनिया के सबसे अमीर कारोबारी के रूप में अपना खिताब खो दिया। लक्जरी ब्रांड लुई वुइटन के चीफ एग्जीक्यूटिव बर्नार्ड अरनॉल्ट ने 185.3 बिलियन डॉलर की नेटवर्थ के साथ उन्हें पछाड़ दिया था, लेकिन शेयरों में गिरावट के कारण कुछ देर बाद उनकी नेटवर्थ नीचे आ गई और वो दोबारा दूसरे नवंबर पर आ गए। पढ़ें पूरी खबर...